A legtöbb orchidea – különösen a Phalaenopsis -, nem áll meg szimmetrikusan a cserépben. Ennek az az oka, hogy többnyire epifita növényekről van szó, melyek a fákról csüngnek lefelé. Ezért normális, hogy megdőlnek, az egyik irányba nőnek, stb. Ha emiatt már túlságosan borulékony az orchidea, átmenetileg tegyük egy kaspóba, hogy ne tudjon felborulni, majd ha aktuális lesz, ültessük át egy kicsit nagyobb, stabilabb cserépbe. A cserép aljába tehetünk 1-2 cm-nyi kavicsot, ez fokozza a stabilitást.